# **Velkommen til skolestart 2020😊**

Vi ønsker alle elever ved Grålum barneskole velkommen til skolestart 17. august mellom kl. 08.30-08.45. (1. trinn kl. 09.00) Skoledagen vi være tilnærmet normal, men med anbefalte smitteverntiltak på «gult nivå» i FHIs trafikklysmodell. Vi har med utgangspunkt i nasjonal veileder for smittevern, lagt til rette for en trygg skolestart for elever på Grålum barneskole.

**Vi minner om de viktigste smitteverntiltakene som vi alle bidrar med:**

- God hygiene og renhold

- Ingen syke møter på skolen

- Redusert kontakt mellom personer

**Dette gjør skolen:**   
- Begrenser antall kontakter   
- Følger rutiner for smittevern (Se vedlegg)  
- Informerer og hjelper elevene med å huske regler for smittevern

**Dette gjør foresatte:**  
- Snakker med eleven om nye rutiner og viktigheten av å overholde disse.  De viktigste reglene er: holde avstand, følge reglene for håndvask, hoste og nyse i albuen og være hjemme ved tegn på sykdom.  
- Prøver i størst mulig grad å levere/hente eleven utenfor skolens område. Avtal evt. kontaktpunkt med kontaktlærer.

- Holder eleven hjemme ved symptomer på sykdom. Foresatte med symptomer følger ikke barnet til skolen. Gi oss beskjed ved karantene, isolasjon og andre helsemessige forhold som skolen har behov for. Ta gjerne kontakt ved spørsmål eller bekymringer.

**Dette gjør elevene:**  
- Følger rutiner for smittevern slik de voksne informerer om.   
- Sier ifra hvis noe er vanskelig

**Rutiner for smittevern** - se vedlegg

**Avlevering/henting av elever**   
Vi oppfordrer til at elevene går til skolen, evt. at dere slipper av elevene et stykke unna og lar de gå den siste biten til skolen. Mulige droppsoner er skolens parkeringsplass i Knattåsveien (husk å bruke undergangen), innkjøringen til Gaupefaret/Butterfly (husk å bruke undergangen), ungdomsskolens p-plass eller innkjøringen til Svartbekkveien/Åsveien (gå opp Åsveien). Vi håper at vi sammen kan gjøre skoleveien trygg for alle elever ved å unngå for mange biler nær skolens område.   
Vi ønsker at elever kommer mellom kl. 08.30 og kl. 08.45. Dagen avsluttes 15 min før ordinær skoleslutt og fram til ordinær skoleslutt. Gjør avtaler med kontaktlærer om møtested og -tidspunkt ved behov.

**Det er ønskelig at foresatte i minst mulig grad oppholder seg i skolegården.   
Kun ansatte og elever skal inn i skolebygningen i skoletiden. Foresatte kun etter avtale.**

**Skoleskyss**Skoleskyss går som vanlig. Det oppfordres til minst mulig bruk av kollektivtilbudet hvis mulig. Se utfyllende informasjon om ØKT’s smitteverntiltak på skolens nettside.

For utfyllende informasjon se skolen hjemmeside: <http://www.sarpsborg.com/gralumbarneskole/>  
og Utdanningsdirektoratet: <https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/>

**Det er viktig at alle bidrar til å minke smitterisiko. Ved spørsmål eller bekymringer, ta kontakt med skolen.**

Med vennlig hilsen  
**Ann Kristin Jacobsen**  
Virksomhetsleder/Rektor Grålum barneskole

[ankj@sarpsborg.com](mailto:ankj@sarpsborg.com)